Tårnagent del II

Fra Åfjord menighet

Tårnagent del 2 er en kveld eller ettermiddag et år etter de var tårnagenter der man får tid til å gå enda mere i dybden, og prøver å huske hva de gjorde i fjor.

Den kan gjerne gjennomføres i pinsa, for å feire kirkens bursdag.

# Program

* Velkommen!
* Servere pølse m/ brød
* Samling
  + Utdeling av ID-kort (samme som blir brukt under tårnagent del 1) og tårnagentavisa
  + Synge tårnagentsangen
  + Mimre fra «gamle dager» da de var tårnagenter i fjor
  + Pinsefortellingen: Fortell om pinsedagen, med utgangspunkt i Himla bra-ressursene eller annet som ligger i Ressursbanken.
  + Undervisning om symboler med utgangspunkt i det som står i tårnagentavisa
* Finne tre lapper med hemmelig melding skrevet med tårnagentkode (koden står i avisa) *Lapp nr 1: Gå til Lapp nr 2: Tårnagent Lapp nr 3: rommet.*
* Tårnagentrommet
  + Lytte etter hemmelig melding (morse) via banking eller et instrument. Det hemmelige rommet er over doet i kirka, så én sto der og banket i veggen. Finn et hemmelig rom i kirken der de fleste kan få plass, som likevel er litt skjult.
* Symboljakt på kirkegården: De får utlevert bilder av symboler på graver, hvor mange finner de av hvert symbol?
* Tilbake til tårnagentrommet – lytte etter ny melding («is er godt»)
* Ispause
* Ny samling:
  + Litt mer om pinsa, og kirkas bursdag
  + Menighetspedagogen intervjuer presten om pinsa og hvorfor vi kaller den kirkas bursdag
  + Pynte kirka til bursdagsfest i felleskap: barn og voksne pynter kirka sammen, med ballonger og det som hører med til bursdagsfest
  + Servere boller og saft
  + Synge bursdagssang. Tårnagentsang, og «Kraft, kjærlighet og visdom»
* Avslutte med å stå i ring ute mens vi synger Kjære Gud jeg har det godt – kirka svarer med 3x3 klokkeslag

# Leker innimellom

## Kjenner du naboen din

Alle sitter i ring, unntatt en som står i midten. H\*n spør en av de som sitter: «Kjenner du naboen din?» Hvis vedkommende svarer ja, skal de på hver side av ham bytte plass mens den som spurte skal prøve å ta en av deres plass. Den som ikke har stol, er den som må spørre. Man kan også svare «Nei, men jeg kjenner alle som har \*blå genser», da må alle med blå genser bytte plass.

\*Man finner på nye ting etter hvert, for eksempel alle som har langt hår, alle som har briller, osv.

## I riktig rekkefølge

To lag står på hver sin rekke. De skal stille seg i riktig rekkefølge etter forskjellige oppgaver, for eksempel høyest husnummer, lengst hår, flest søsken, fødselsdato osv. Det første laget som er ferdig, får et poeng.